**Байжанкөл бастауыш білім беретін мектебі**

**2024-2025 оқу жылындағы «Біртұтас тәрбие бағдарламасы»**

**тәрбие жұмысы жоспарының орындалуы туралы ақпарат**

Байжанкөл бастауыш білім беретін мектебі 2024-2025 оқу жылының басында **«Біртұтас тәрбие бағдарламасын**» негізге ала отырып үш құндылыққа бағытталған мектепішілік тәрбие жұмысының кешенді жоспарын жасады. Мектепішілік тәрбие жоспары Қазақстан Республикасы Білім және Ғылым Министрінің 2020 жылғы 6 сәуірдегі №130 бұйрығы және Қазақстан Республикасы Оқу-ағарту министрлігінің 2023 жылғы 19 қыркүйектегі №294 бұйрығы негізінде **«Біртұтас тәрбие бағдарламасы»** тәрбие жұмысының жоспары болып бекітілді.

**Жаңа тәрбие бағдарламасының мақсаты:** жалпыадамзаттық және ұлттық құндылықтар негізінде адал азаматты тәрбиелеуді көздейді.

**«Біртұтас тәрбие бағдарламасы» құндылықтары:**

**Тәуелсіздік және Отаншылдық**

**Бірлік және Ынтымақ**

**Әділдік және жауапкершілік**

**Заң және тәртіп**

**Еңбекқорлық және кәсіби біліктілік**

**Жасампаздық және жаңаша құндылық**

Жаңа тәрбие бағдарламасының мақсат-міндеттері, мазмұны, құндылықтарды іске асыру тетіктері мектеп педагогтеріне, класс жетекшілерге, ата-аналарға ақпараттық түсіндіру жұмыстары жүргізілді.

Тәрбие бағдарламасымен қоса ұсынылған 7 жобаға жетекшілер бекітіліп, әр жобаға жұмыс жоспарлары мен планерлері жасалды.

«Біртұтас тәрбие бағдарламасы» бойынша жүзеге асырылатын жобалар:

1. **Оқуға құштар мектеп** (Балалар кітапханасы)
2. **Жеткіншектің жеті жарғысы**
3. **Еңбегі адал жас өрен** (Қоғамға қызмет, волонтерлік көмек)
4. **Ұлттық мектеп лигасы** (ұлттық ойындар)
5. **Төрт тоқсан төрт өнер**
6. **9 айға 9 іс-шара**
7. **Ата-аналар мектебі** (Әкелер, аналар,әжелер мектебімен өткізілетін шаралар)

Мақсатқа сәйкес класс жетекшілерге алғашқы отырыс өткізіліп, жаңа тәрбие бағдарламасы бойынша ақпараттық- түсіндіру жұмыстары жүргізіліп, класс жетекшілердің тәрбие жоспарына бағыт-бағдар берілді. Мектеп директорының 31.08.2023 жылғы №69 бұйрығы негізінде 4 сынып жетекші бекітіліп жұмыстарын бастады.

1-сынып Туремуратова Қ

2-3сынып Култаева А

4-сынып Ермагамбетов С

1 қыркүйек «Білім күніне» орай «Мектебім- мейірім мекені» тақырыбында алғашқы қоңырау салтанатты жиыны және алғашқы білім сабақтары ұйымдастырылды. Мектебіміз оқу жылын 13 білім алушымен бастады. 1-сыныпқа 3 бала қабылданды. Сонымен қатар, Қ.Тоқаевтың «Әділетті Қазақстан: Заң мен тәртіп, Экономикалық өсім, Қоғамдық оптимизм» тақырыбында Президент жолдауын тыңдау ұйымдастырылды.

Оқу жылының басында мектеп ата-аналарымен жалпы мектепішілік ата-аналар жиналысы жасалып «Біртұтас тәрбие бағдарламасы» бойынша ақпараттық- түсіндірме жұмыстары жүргізілді.

**Ұлттық мүдде құндылығы негізінде** Қыркүйек айында мектепішілік тәрбие жұмысы жоспарына сәйкес 5 қыркүйек Тілдер мерекесіне орай «Қазақтың тілі-қазақтың жаны» тақырыбында тілдер мерекесі аталып өтілді. Отбасы күніне орай «Бақытты бала-отбасы айнасы» тақырыбында 3-4 кластарда сынып сағаттары өтті.

25 қазан Республика күні қарсаңында мектепішілік іс-шаралар жоспары құрылып, іс-шаралар түрлі деңгейде ұйымдастырылды. Көрме, 1-4сыныптарда сынып сағаттары, мектеп ішінде арнайы бұрыш ұйымдастырылды.

15қараша күні 1 және 4-сыныптарда «Теңге – мемлекет келбеті» тақырыбында сынып сағаттары өтілді.

«Біртұтас тәрбие бағдарламасының» ұлттық мүдде құндылығын дәріптеу мақсатында 1-4 класс білім алушыларына бірыңғай ұлттық киім тіктірілді. Және мектепішілік тәрбие жоспарына сәйкес әр аптаның 5-күні «Ұлттық киім» күні болып белгіленді.

16 желтоқсан ТӘУЕЛСІЗДІК күніне орай мектепішілік іс-шаралар жоспары құрылып, кітапхана бұрышы, сыныптарда тәрбие сағаттары өтілді.

Бастауыш сыныптарда «Көк тудың желбірегені» тақырыбында сынып сағаттары өткізілді.

Мектеп мұғалімі А.Култаева «Тәуелсіздік тұғыры» тақырыбында көрме жасақтады. Ашық тәрбие сағатының мақсаты: Қазақ халқының Тәуелсіздік жолындағы ерлік күресін таныта отырып, осы жолда құрбан болған батырларымыз бен ұлы тұлғаларымызды еске алу.

«**Балалар кітапханасы**» және «**Оқуға құштар мектеп**» жобасы аясында мектеп кітапханшысының ұйымдастыруымен «Үздік оқырман отбасы» байқауы өтті. Байқауға бастауыш сынып білім алушылары ата-аналарымен қатысып, арнайы алдын ала ұсынылып оқылған кітаптары негізінде түрлі тапсырмалар орындап, сұрақтарға жауап берді. Қатысушы отбасылар дипломдармен марапатталды.

«Біртұтас тәрбие бағдарламасының» негізінде ұсынылған «**Жеткіншектің Жеті Жарғысы**» жобасы аясында мектеп педагогтерімен Абайдың «Толық адам» ілімін талдау жүзеге асырылды. Ата-аналарды педагогикалық қолдау орталығының сабақ кестесіне сәйкес 2-тоқсан бойынша өтілуге тиісті педагогикалық сабақтар толықтай өз мәнінде өтілді. Талапқа сәйкес салтанатты ашылу ұйымдастырылды.

Талап құндылығының салауатты өмір салтын ұстану мақсаты негізінде қыркүйек айында тұжырымдама аясында «Сергіту сәті» челленджі, Әнұран орындау челлендждері және **«4 тоқсан 4 өнер»** жобасы аясында «Менің отбасым- шығармашыл отбасы» челлендждері және «Бізді ақылды ететін кітап- дана» тақырыбында кітапханаға саяхат ұйымдастырылды.

Қазан айында 1 қазан Қарттар мерекесіне орай бастауыш сыныптар аралығында «Менің сүйікті атам мен әжем» тақырыбында сурет көрмесі, жоғары сыныптарда Мектеп Парламенті көшбасшыларының ұйымдастыруымен «Қарттарын қадірлеген ел ардақты» тақырыбында мерекелік концерт қарттармен кездесу өтті. Мерекелік іс-шараға ауыл қарттары шақырылып, арнайы құрмет көрсетілді.

5 қазан Мұғалімдер мерекесіне орай Мектеп ұжымы оқушылардың ұйымдастыруымен «Ұстаз күні» ұстаздарға арнайы құттықтау тақтасы 2-4 сыныптарда мерекелік іс-шара, бастауыш сыныптарда тәрбие сағаттары ұйымдастырылды.

Мектептің жылу беру кезеңіндегі өрт қауіпсіздігінің алдын алу мақсатында «Сіріңке – бір өмірдің бағасы» тақырыбында айлық іс-шаралар, яғни түсіндіру жұмыстары, экскурсия және сынып сағаттары өтілді. Мектепте төтенше жағдайлардың алдын алу мақсатымен мектепішілік оқу-жаттығу жиыны өтті.

Талап құндылығы негізінде білуге, жаңаны тануға құштар болуға баулу мақсатында 2,3 класс оқушыларына «Жол тәртібін жадыңда ұста» тақырыбнда сынып сағаттары өткізілді. Желтоқсан айында **«Жеткіншектің жеті жарғысы»** жобасы аясында «Жол ережелерін білесің бе?» тақырыыбында өзін-өзі басқару ұйымы мүшелері Құқық және тәртіп фракциясы бастауыш сынып оқушыларымен ақпараттық сағаттар өткізді.

Қараша айында 1,4 –сынып білім алушыларына сынып жетекші Қ.Туремуратованың ұйымдастыруымен **«Еңбегі адал жас өрен»** жобасын жүзеге асыру мақсатында «Үнемшілдік» тақырыбында сынып сағаты өтті. Сынып сағатында оқушыларға су мен электр энергиясын үнемдеу әдістері мен жолдары түсіндіріліп экологиялық білім берілді.

Мектеп меңгерушісі мектептегі буллингтің алдын алу мақсатында «Буллинг және оған қарсы тұру» тақырыбында тренинг ұйымдастырды.

Балалардың күзгі демалыс кезеңіндегі қауіпсіздігін қамтамасыз ету мақсатында «Ашық терезе балалар үшін қауіпті» тақырыбында бастауыш сынып оқушыларына түсіндірме жұмыстары жүргізілді.

Тәрбие саласы бойынша мектепішілік бақылау жоспарына сәйкес оқушыларды ынталандыру және бақылауды күшейту мақсатында сабақтан 100 пайыз қалмаған оқушылар арнайы Мадақтамалармен марапатталды.

Күзгі демалыс кезеңінде білім алушылардың бос уақыттарын тиімді ұйымдастыру мақсатында біртұтас тәрбие жоспарына сәйкес «Денсаулықтың 6 шарты- таза ауа,дұрыс тамақтану,қозғалыс,тыныш ұйқы,көтеріңкі көңіл-күй,күйзеліске түспеу» тақырыбында челлендждер, кітап оқу марафондары өтті. Мектеп мұғалімі Туремуратова Қ ұйымдастыруымен «Барлық білім кітапта» тақырыбымен мектеп кітапханасына ашық есік күні өткізілді. Оқушылар қызықты ертегілер, өлең-жырлар кітаптарымен танысты.

Жаңа Жыл мерекесіне орай мектепішілік жоспар құрылып, жоспарға сәйкес 28 желтоқсан күні 1-4 класс оқушыларымен Жаңа жыл мерекесі тойланды.

**«Тоғыз айға тоғыз іс-шара»** тұжырымдамасы аясында мектепішілік ер балалар арасында «Бес асық», қыз балалар арасында «Бес табан» челлендждері ұйымдастырылды. Шарада білім алушылар толық қамтылды. Нәтижесінде «Үздік асық атушы» номинациясымен 2-класс оқушысы Манатбек М және 4-класс оқушысы Жақсыбай А марапатталды.

Қаңтар айында **«Жеткіншектің жеті жарғысы»** жобасы аясында «Профи-TIME»мамандықтар әлемінде «тақырыбында 8-9 сынып білім алушыларының қатысуымен жаңа мамандықтар презентациясы өткізілді.

Сондай-ақ **«Жеткіншектің жеті жарғысы»** жобасы аясында кәмелетке толмағандар арасындағы құқықбұзушылықтың,зорлық-зомбылықтың, қорлаудың, қудалаудың алдын алу мақсатында апталықтар жоспарланып ақпараттық сағаттар,рейд жұмыстары тұрақты өткізіліп тұрды.

**«Тоғыз айға тоғыз іс-шара»** тұжырымдамасына сәйкес қаңтар айындағы кезекті шара «Қазақ есебі» деп аталды.

**«Ата-аналар мектебі» жобасы**  жоспарына сәйкес «Ұмай» аналар клубы мен «Тұмар» қыздар клубының бірлескен «Қызым, саған айтам» тақырыбында сырласу кеші ұйымдастырылды. Шарада аналар тарапынан қазіргі өсіп келе жатқан қыз балаларымызға үлгі-өнеге, тағылым-тәрбие боларлық мәнді, мағыналы әңгімелер айтылып,қызға тән жағымды-жағымсыз қылықтар талқыланды.

**«Ата-аналар мектебі» жобасы** аясында 8 наурыз Аналар мерекесі қарсаңында «Бәрі де Ана бір өзіңнен басталады» , «Ана –өмір шуағы» тақырыптарында мерекелік концерттер, мерекелік ертеңгіліктер ұйымдастырылады. 1-4сынып білім алушылары мерекеге орай өз аналарын құттықтап, «Ана» әнін орындап жолдайды.

«Біртұтас тәрбие бағдарламасы» бойынша пәндік білім мазмұны арқылы құндылықтарды жүзеге асыруды жоспарлауды ұйымдастыру, бағыт-бағдар беру мақсатында мектеп меңгерушісі С.Ермагамбетовтың ұйымдастыруымен «Ұрпақ болашағы- ұстаздан» тақырыбында мектеп педагогерімен тренинг-сұхбат өткізілді. Тренингте пән мұғалімдеріне «Өзара сұхбат», «Құндылық толы сусын» әдістері арқылы тақырыпқа талқылау жүргізіліп, құндылықтарды дарыту бойынша бағыт-бағдар берілді. Ұстаз тұлғасы талданып, ұстазға тән қасиеттер сараланды. Бірлесе отырып, ұсынылған шаблонға сәйкес жоспарлау жүргізіледі.

Қаңтар айында **«Ұлттық мектеп лигасы»** аясында жоба жетекшісі А.Култаева білім алушылармен «Шахмат»тақырыбында мектепішілік турнир ұйымдастырылды. Жарыс нәтижесі бойынша анықталған жеңімпаздар мектеп мадақтамаларымен марапатталды.

Ақпан айында мектепте «Заңды білу- заман талабы» тақырыбында құқық апталығы өткізілді. Апталық аясында «Заңды білу- заман талабы», «Бала құқығы – басты назарда» дәріс сабақтар өткізіліп, «Өз құқығыңды білесің бе?» тақырыбында сауалнама алынды.

Наурыз айында «Жол көлік оқиғаларының алдын алу мақсатында полиция қызметкері А.Тұтқышбаевтың қатысуымен «Жол ережесін сақтаймыз», «Бала және бағдаршам» тақырыбында бірыңғай сынып сағаттары өткізіледі. Сынып сағаттарына білім алушылар толық қамтылады. Жол ережелері туралы ақпарат, қажетті кеңестер алады.

**«Тоғыз айға тоғыз іс-шара»** тұжырымдамасына сәйкес наурыз айында «Оқуға құштар мектеп» жобасы аясында Ұлы Отан соғысының ардагері, әйгілі партизан, халық қаһарманы Қасым Қайсеновтың «Жау тылындағы бала» повесін оқудан челлендж ұйымдастырылады.

22 наурыз Ұлыстың Ұлы күніне орай Наурыз мерекесін тойлаудың жаңа форматы «Наурызнама» іс-шаралар жоспарына сәйкес мектепте іс-шаралар жоспары құрылды. 14 наурыз Көрісу күніне орай «Көрісу мерекесі.Амал мерекесі» тақырыбында мерекелік шара өтеді. Шарада қазақтың Амал мерекесі Көрісу күнінің тойлану тарихы мен маңызы түсіндіріліп, амандасу салттары, көрісу амалдары, қазақтың салт-дәстүрінен көріністер қойылып, жарапазан айтылады.

18 наурыз «Ұлттық киім» күніне орай мектеп оқушылары мен педагогтеріне арасында «Ұлттық киім-ұрпаққа мұра» тақырыбымен челлендждер ұйымдастырылады.

19 наурыз Жаңару күніне орай мектебіміздің оқушылары бөлме гүлдерін жаңартып күтім жасалады.

**«Төрт тоқсан төрт өнер»** жобасы аясында қыркүйек айында «Бізді ақылды ететін кітап дана» тақырыбында кітаптар керуені ұйымдастырылды. Мектеп мұғалімі Қ.Туремуратова оқушылардың кітап оқуға деген қызығушылықтарын арттыру мақсатныда қызықты кітаптармен таныстырады. Сонымен қатар жоба аясында бастауыш сынып оқушыларына «Менің отбасым-шығармашыл отбасы» тақырыбында челлендж ұйымдастырылады.

«Адал ұрпақ» ерікті мектеп жоспарына сәйкес оқушылардың қатысуымен «Жемқорлыққа жол жоқ» тақырыбында сурет көрмесі өтіледі.

Сонымен қатар, 1 наурыз Алғыс айту күніне орай «**Жеткіншектің жеті жарғысы»** жобасы аясында «Ізгіліктің бір ізі – алғыс айту» тақырыбында сыныптан тыс шаралар, «Мың алғыс» сынып сағаттары, алғыс айту челлендждері ұйымдастырылады.

**«Еңбегі адал жас өрен»** жобасы аясында «Үміт сәулесі» мейірімділік акциясы ұйымдастырылды. Акцияны оқушылар жүзеге асырады. Ауылдағы жалғызбасты қарт әжей Сания әжеге үй шаруасына көмектеседі.

**2024-2025 оқу жылына арналған «Біртұтас тәрбие бағдарламасы» тәрбие жоспарының жылдық талдауы бойынша жеткен жетістіктер:**

1. Ұжым боп бірлескен жұмыстар нәтижесінде «Біртұтас тәрбие бағдарламасын» жүзеге асырады, құндылықтарды жүзеге асыру бағытында жұмыстанып бала бойында құндылықтарды қалыптастырады.
2. Білім алушылар мектепішілік, аудандық, облыстық деңгейде түрлі жарыстарға, әдеби оқуларға,байқаулар және спорттық жарыстарға қатысып жүлделі орындарға ие болады деген сенімдеміз.
3. Сынып жетекшілер жоспарға сәйкес жұмыс жасап, тәрбие жұмысын жүзеге асырады.
4. Тәрбие жұмысы жоспарына сәйкес құндылықтарды жүзеге асыру мақсатында ауқымды іс-шаралар атқарылады.
5. Білім алушылар жалпыадамзаттық және ұлттық құныдылықтарды бойына сіңіре отырып, Отаншыл, мемлекетшіл, намысшыл тұлға болып қалыптасады.